CELEX: C2004/118/60
Language: da
Date: 2004-04-30 00:00:00
Title: Sag C-148/04: Anmodning om præjudiciel afgørelse forelagt ved kendelse afsagt den 11. februar 2004 af Commissione Tributaria Provinciale di Genova i sagen Unicredito Italiano SpA mod Agenzia Entrate Ufficio Genova 1

30.4.2004   
            
            
               DA
            
            
               Den Europæiske Unions Tidende
            
            
               C 118/32
            
         Anmodning om præjudiciel afgørelse forelagt ved kendelse afsagt den 11. februar 2004 af Commissione Tributaria Provinciale di Genova i sagen Unicredito Italiano SpA mod Agenzia Entrate Ufficio Genova 1
   (Sag C-148/04)
   (2004/C 118/60)
   Ved kendelse afsagt den 11. februar 2004, indgået til Domstolens Justitskontor den 23. marts 2004, har Commissione Tributaria Provinciale di Genova i sagen Unicredito Italiano SpA mod Agenzia Entrate Ufficio Genova 1 forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er Kommissionens beslutning nr. 2002/581/EF af 11. december 2001 (1) ugyldig og uforenelig med fællesskabsretten, for så vidt som bestemmelserne i Ciampi-loven og det tilsvarende lovdekret om banker i modsætning til, hvad Kommissionen har antaget, er forenelige med fællesmarkedet eller under alle omstændigheder er omfattet af undtagelsesbestemmelserne i artikel 87, stk. 3, litra b) og c), EF?
            
         
               2)
            
            
               Er navnlig beslutningens artikel 4 ugyldig og uforenelig med fællesskabsretten, for så vidt som Kommissionen
               
                           a)
                        
                        
                           har tilsidesat begrundelsespligten i henhold til artikel 253 EF, og/eller
                        
                     
                           b)
                        
                        
                           tilsidesat princippet om beskyttelse af den berettigede forventning, og/eller
                        
                     
                           c)
                        
                        
                           tilsidesat proportionalitetsprincippet?
                        
                     
         
               3)
            
            
               Subsidiært ønskes det oplyst, om en korrekt fortolkning af artikel 87 ff. EF, af artikel 14 i forordning (EF) nr. 659/1999 (2) og af fællesskabsrettens generelle principper, navnlig de ovenfor nævnte, er til hinder for anvendelsen af artikel 1 i lovdekret nr. 282 af 24. december 2002 (som er konverteret til lov nr. 27 af 21.2.2003 om »hasteforanstaltninger om gennemførelse af fiskale EU-bestemmelser, indkassering og regnskabsprocedurer«, som er offentliggjort i supplement nr. 29 til Gazzetta Ufficiale nr. 44 af 22.2.2003).
            
         
      (1)  EFT L 184 af 13.7.2002, s. 27.
   
      (2)  EFT L 83 af 27.3.1999, s. 1.